CELEX: C2005/106/29
Language: sl
Date: 2005-04-30 00:00:00
Title: Zadeva C-69/05: Tožba Komisije Evropskih skupnosti proti Velikemu vojvodstvu Luksemburg, vložena dne 11. februarja 2005

30.4.2005   
            
            
               SL
            
            
               Uradni list Evropske unije
            
            
               C 106/15
            
         Tožba Komisije Evropskih skupnosti proti Velikemu vojvodstvu Luksemburg, vložena dne 11. februarja 2005
   (Zadeva C-69/05)
   (2005/C 106/29)
   Jezik postopka: francoščina
   Komisija Evropskih skupnosti, ki jo zastopata Florence Clotuche-Duvieusart in Agnieszka Stobiecka-Kuik, zastopnici, z naslovom za vročanje v Luxembourgu, je dne 11. februarja 2005 na Sodišče Evropskih skupnosti vložila tožbo proti Velikemu vojvodstvu Luksemburg.
   Komisija Evropskih skupnosti Sodišču predlaga, naj:
   
               1.
            
            
               ugotovi, da Veliko vojvodstvo Luksemburg s tem, da ni poslalo, pred 1. julijem 2001 in najpozneje pred 30. junijem 2002, letnih poročil o vseh veljavnih shemah državnih pomoči med leti 2000 in 2001 v kmetijskem sektorju, ni izpolnilo obveznosti iz člena 88(1) Pogodbe ES in člena 21 Uredbe Sveta (ES) 659/1999 o določitvi podrobnih pravil za uporabo člena 93 Pogodbe ES (1) (sedaj člen 88 Pogodbe ES), kot se izvaja s smernicami v zvezi z državnimi pomočmi v kmetijskem sektorju (2000/C/28/02);
            
         
               2.
            
            
               Velikemu vojvodstvu Luksemburg naloži plačilo stroškov.
            
         Tožbeni razlogi in bistvene navedbe
   Člen 21(1) Uredbe Sveta (ES) 659/1999 o določitvi podrobnih pravil za uporabo člena 93 Pogodbe ES (sedaj, člen 88 Pogodbe ES) določa, da „države članice Komisiji predložijo letna poročila o vseh veljavnih shemah pomoči, glede katerih jim niso bile naložene nobene posebne obveznosti glede poročanja v pogojni odločbi […]“. Predstavitev teh poročil v kmetijskem sektorju je urejajo „smernice Skupnosti o državni pomoči v kmetijskem sektorju“ (2000/C/28/02), ki določajo, da je „komisiji […] treba poslati eno samo poročilo, prvič pred 1. julijem 2001 in nato najkasneje 30. junija vsako leto.“ Zavezujoča narava smernic na področju državnih pomoči, ki jih je država članica sprejela kot ustrezne ukrepe, je bil potrjen s sodno prakso Sodišča. Veliko vojvodstvo Luksemburg je sprejelo smernice o državni pomoči v kmetijskem sektorju, ker torej ni bilo nikoli pisno izkazano, da bi ugovarjalo ustreznim ukrepom iz smernic. Torej, ker Veliko vojvodstvo ni poslalo zadevnih poročil za leto 2000, niti za leto 2001, ni izpolnilo obveznosti.
   
      (1)  UL L 83, 27.3.1999, str. 1.